Nem eus ket bet klasket feukañ achanoch e mod  ebet, Tepod, hag eskuzit achanon mard och bet lakaet diaes, tamm pe damm, gant ma zamm difaziadenn. An holl a ra fazioù e galleg, e brezhoneg, en holl lañgachoù, ha me ma-un, neus ket a var.  A-du on ganeoch war lod-kaer a grafoù, hag e kav din ho peus ur brezhoneg pinvidik-tre, pinvidikoch evit ma hini moarvat siken. Soñj am eus bout bet savet goulennoù simpl-tre digant Gurvan, a-benn kaout ur soñj resisoch war e vennadoù diwar ar brezhoneg. Sed aze pezh a respontfen ma-un :    1) Soñj  a ra deoch e cheller komz brezhoneg hep diazezañ e zistagadur diwar unan eus an distagadurioù a zo bet legadet deomp, gant ar re gozh ?  Nann.  Padal, e soñj din e cheller hiraat e vrezhoneg, diouzh ma vez, sed ober gant ur gwenedeg ledanaet, diouzh an degouezh, pe gant ur cherneveg ledanaet ivez.    2) Daoust hag och a-du gant ar brezhoneg etrerannyezhel, dre skrid ? : Ya.  Evidon e cheller implij ur brezhoneg parrez tre-ha-tre, dre skrid, met ur sotoni eo bout taer a-enep  dar brezhoneg etrerannyezhel. Dam soñj e chell an holl vrezhonegoù-bro mont da binvidikaat ur brezhoneg etreledanoch a-galz. Estroch evit ur gudenn gerioù eo. Da skouer, evit pezh a sell al lavarennnoù-koñsediñ, e cheller kaout :  - daoust dezhañ da vezañ (e L)  - na pa ve... (Ku)  - na bout e ve... (Gw)  - forzh e vefen (Big)  - na posubl Doue vefe (Ki)  Ha kement so. An holl droiennoù-se a chell mont da binvidikaat ur brezhoneg etre, hag unvan tro ma vez  lâret.    3) Gant-se, daoust hag och a-du gant un doare-skrivañ peurunvan ? : Ya, evel-just.  Met amañ-giz-mañ ivez e kav din e cheller skrivañ e gwenedeg mod-kozh, ma venner bout lennet gant gwenedourion (a-dal ma vefe kavet tres diouzh tud lennek en o mesk, tu bennak...)    Kentañ tro ! 